**MENNINGAR-, ÍÞRÓTTA- OG TÓMSTUNDARÁÐ**

Ár 2018, mánudaginn 8. október var haldinn 5. fundur menningar-, íþrótta- og tómstundaráðs. Fundurinn var haldinn í Ráðhúsi Reykjavíkur og hófst hann kl. 13.30. Viðstaddir: Pawel Bartoszek, Hjálmar Sveinsson, Aron Leví Beck, Hreindís Ylfa Garðarsdóttir, Katrín Atladóttir, Björn Gíslason og Baldur Borgþórsson. Áheyrnarfulltrúi BÍL: Erling Jóhannesson. Eftirtaldir embættismenn og aðrir starfsmenn sátu fundinn: Arna Schram, Steinþór Einarsson og Inga María Leifsdóttir sem ritaði fundargerð.

**Þetta gerðist:**

1. Fulltrúar Sjálfstæðisflokksins í menningar-, íþrótta- og tómstundaráði leggja fram svohljóðandi tillögu:

Lagt er til að fjölmenningarhátíð sem haldinn hefur verið árlega um árabil sameinist menningarnótt þannig að fjölmenningarhátíðin verði hluti af dagskrá hennar en sé ekki sérviðburður eins og verið hefur. Þannig yrði hátíðinni jafnvel gert hærra undir höfði og samræmist vel hugmyndum um gagnkvæma aðlögun. Menningar-, íþrótta- og tómstundaráð, Mannréttinda- og lýðræðisráð og menningar- og ferðamálasvið hafi samráð um að móta tillögur um hvernig best verði að því staðið að aðlaga fjölmenningarhátíðina dagskrá menningarnætur.

Frestað.

**Fundi slitið kl. 16:07**

Pawel Bartoszek

Hjálmar Sveinsson Aron Leví Beck
Hreindís Ylfa Garðarsdóttir Björn Gíslason

Katrín Atladóttir Baldur Borgþórsson